**ADÁSVÉTELI KERETSZERZŐDÉS tervezet**

amely létrejött a

**Váci Városfejlesztő Kft.**

Székhely: 2600 Vác, Köztársaság út 34.

Cégjegyzékszám: 13-09-130719

Adószám: 14867361-2-13

Bankszámlaszáma: 11742094-20179386

Képviselője: Dr. Varga Borbála ügyvezető

(a továbbiakban: **Vevő),** mint vevő,

másrészt a **\*nyertes ajánlattevő neve**

Székhely:

Cégjegyzékszám:

Adószám:

Bankszámlaszáma:

Képviselője:

(a továbbiakban: **Eladó),** mint eladó

(Vevő és Eladó a továbbiakban együtt: ***Felek***) között, alulírott helyen és időben az alábbi feltételekkel (a továbbiakban: ***Szerződés***):

1. **ELŐZMÉNYEK**
2. Vevő beszerzési eljárást indított ki 2023. május 15. napján „**Tisztítószerek beszerzése – 2023.**” elnevezéssel.
3. Felek jelen szerződést a beszerzési eljárás során közölt végleges feltételek, a beszerzési eljárásban kiadott szerződéstervezet és a nyertes ajánlata alapján kötik meg.
4. A fenti beszerzési eljárás során a beérkezett ajánlatok értékelését követően a Vevő az Eladó ajánlatát fogadta el nyertes ajánlatként így Felek a törvényes határidőn belül szerződést (továbbiakban: Szerződés) kötnek egymással.
5. Vevő rögzíti, hogy a Polgári Törvénykönyvről szóló 2013. évi V. törvény (a továbbiakban: Ptk.) 8:1.§ (1) bekezdés 7) pont alapján szerződő hatóságnak minősül.
6. **SZERZŐDÉST ALKOTÓ DOKUMENTUMOK**
7. **Szerződéses okmányok:**

Felek kijelentik, hogy teljes megállapodásukat nem kizárólag jelen Szerződés törzsszövege tartalmazza. A beszerzési eljárás során keletkezett iratokat úgy kell tekinteni, mint amelyek a jelen Szerződés elválaszthatatlan részeit képezik annak ellenére, hogy fizikailag nem kerülnek csatolásra ahhoz (továbbiakban: Szerződéses Okmányok).

* 1. **A Szerződéses Okmányokat az alábbi iratok alkotják:**
* Szerződés törzsszövege,
* Kiegészítő tájékoztatásra adott ajánlatkérői válaszok (amennyiben erre sor került);
* Ajánlatkérő Dokumentumok;
* Eladó, mint nyertes ajánlattevő ajánlata.

A Felek rögzíti, hogy a fenti okiratok akkor is a Szerződés részét képezi, ha fizikailag nem kerülnek a Szerződéshez csatolásra. A fizikai csatolás hiánya nem képezi jogi akadályát annak, hogy a végleges feltételeket jelen Szerződéssel együtt alkalmazzák Felek.

* 1. **Szerződéses Okmányok értelmezése:**

A Szerződéses Okmányok közötti, vagy azokon belüli, ugyanazon kérdésre vonatkozó bármely eltérés, ellentmondás, értelmezési nehézség esetén a legteljesebb műszaki-szakmai tartalmat rögzítő rendelkezés az irányadó.

1. **SZERZŐDÉS TÁRGYA**
   1. A szerződés aláírásával Eladó vállalja, hogy Vevő részére tisztítószereket értékesít és szállít egyedi megrendelések alapján, a Vevő által meghatározott helyszínekre.
   2. A Termék szállítása Eladó feladata a Vevővel történő egyeztetés alapján, meghatározott időpontban. A birtokba adás Vevő által meghatározott helyszínen történik. Felek megállapodnak, hogy a Termék birtokbaadásával a kárveszély viselése átszáll a Vevőre.
   3. Felek rögzítik, hogy a Szerződés alapján Vevő részére a Szerződés mellékletében feltüntetett termékek kerülnek értékesítésre, amelyek nem helyettesíthetők. Abban az esetben amennyiben Vevő a listában nem szereplő terméket kívánna beszerezni, arra Eladó egyedi ajánlatot ad.
   4. Felek megállapodnak abban, hogy a nyertes ajánlattevő ajánlatában szereplő árak fixek, azoktól eltérni semmilyen körülmények között nem lehetséges a szerződés időtartam alatt.
   5. Eladó a Szerződés teljesítését Vevő által rendelkezésre bocsátott dokumentumok, Eladó nyertes ajánlata és Vevő utasításai szerint a hatályos jogszabályoknak, hatósági előírásoknak, és szakmai szokásoknak megfelelően köteles végezni.
   6. Felek rögzítik, hogy jelen Szerződés tárgyát oszthatatlannak tekintik.
   7. Felek rögzítik, hogy jelen szerződés opciós tételt nem tartalmaz.
2. **VEVŐ JOGAI ÉS KÖTELEZETTSÉGEI**
3. Vevő jogosult Eladónak a jelen Szerződésben vállalt feladatai ellátásával kapcsolatos tevékenységét önállóan vagy megbízólevéllel ellátott képviselője révén ellenőrizni olyan módon, hogy Eladó teljesítését Vevő ez irányú tevékenysége ne akadályozza.
4. Vevő minden olyan információt átad Eladónak, amely a teljesítéshez szükséges. Állandó kapcsolatot biztosít a teljesítés folyamán felmerült problémák megoldására.
5. Vevő jogosult havonta legfeljebb 1 alkalommal rendkívüli megrendelést küldeni Eladónak. Eladó a rendkívüli megrendelést 4 órán belül köteles visszaigazolni és a megrendelésben szereplő termékeket 3 naptári napon belül leszállítani a teljesítés helyére.
6. Vevő köteles az Eladó részére a Szerződés szerinti Vételárat megfizetni.
7. **ELADÓ JOGAI ÉS KÖTELEZETTSÉGEI**
8. Az Eladó a megrendelt árukat havonta köteles kiszállítani – az 1 héttel előzőleg leadott – írásos megrendelés alapján a Vevő részére, a Vevő által írásban meghatározott helyszínekre. Eladó köteles a megrendelést írásban 3 napon belül visszaigazolni. A visszaigazolásnak tartalmaznia kell a szállítás várható időpontját.
9. Az Eladó az áru átadásakor a Vevő képviselőjének átadja a leszállított áruról szóló Szállítólevelet. Amennyiben a szállítólevél nem a számlával egyidejűleg kerül átadásra, abban az esetben a Szállítólevélnek kell tartalmaznia a megrendelésben szereplő termékek nettó ellenértékét, valamint nettó és bruttó összértékét. A Vevő képviselője a Szállítólevél szerinti mennyiséget, minőséget az aláírásával és bélyegzőjével ismeri el.
10. Az Eladónak felróható okból eredő, bizonyíthatóan kifogásolható minőségű teljesítés esetén az Eladó haladéktalanul és térítésmentesen köteles a hibát javítani, illetve a hibás árut kicserélni.
11. A leszállított termékekhez tartozó minden okmányt, tanúsítványt, bizonylatot magyar nyelven kell Vevő részére átadni.
12. Felek rögzítik, hogy amennyiben az Eladónak a rendelés visszaigazolásában szereplő időpontban nem áll rendelkezésére a megrendelt mennyiség, úgy az Eladó jogosult a részteljesítésre.
13. Eladó felelősséget vállal a tevékenységi körében bekövetkezett vagyoni és személyi károkért, de rajta kívül álló okok miatt történt károkért felelősséget nem vállal.
14. Eladó az átadott termékhez tartozó minden okmányt, tanúsítványt, bizonylatot magyar nyelven kell Vevő részére átadni.
15. Felek rögzítik, hogy amennyiben az Eladónak a rendelés visszaigazolásában szereplő időpontban nem áll rendelkezésére a megrendelt mennyiség, úgy az Eladó jogosult a részteljesítésre.
16. Eladó jogosult teljesítési segédeket és alvállalkozókat alkalmazni. Eladó az igénybe vett teljesítési segédek és az alvállalkozók munkájáért úgy felel, mintha azt maga végezte volna.
17. Eladó kijelenti, hogy a jelen szerződés időbeli hatálya alatt olyan képzett és tapasztalt személyi állománnyal és tárgyi feltételekkel, felszereléssel és eszközökkel rendelkezik, amely biztosítja szerződéses kötelezettségeink folyamatos és megfelelő minőségi teljesítését.
18. **A SZERZŐDÉS HATÁLYBALÉPÉSE, A TELJESÍTÉS HATÁRIDEJE**
19. Jelen Szerződés a Felek általi aláírását követően jön létre. A Szerződés a létrejöttét követő munkanapon lép hatályba, és a hatálybalépéstől számítottan **12 hónap határozott időtartamra vagy a keretösszeg kimerüléséig tart.** Jelen szerződés megszűnik a határozott időtartam lejártával. A szerződés határozott idő lejárata előtt is megszűnik akkor, ha a keretösszeg kimerül.
20. Felek jelen szerződés vonatkozásában nettó 5.000.000 Ft, azaz nettó ötmillió forint keretösszeget állapítanak meg. Vevő nem vállal kötelezettséget a teljes keretösszeg kimerítésére. Ezen okból Eladó semminemű igényt nem érvényesíthet Vevővel szemben.
21. Felek megállapodnak, hogy amennyiben a rendelkezésre álló keretösszeg a szerződés időtartama alatt nem merül ki, abban az esetben a Vevő jogosult legkésőbb a szerződés megszűnését megelőző 30. naptári napig egyoldalú nyilatkozatával meghosszabbítani a szerződés időtartamát és ezzel Eladó teljesítési kötelezettségét legfeljebb további 3 hónappal. A meghosszabbítás során a beszerzés mennyiséges, valamint a Vételár mértéke nem változhat.
22. **FIZETÉSI FELTÉTELEK**
23. A szerződés teljesítés ellenértékét képező Vételár összege: **nettó *\* szerződéskötéskor kitöltendő* ,- Ft + Áfa.**
24. Vételár, mint átalánydíj magában foglalja mindazon kockázatot, költséget és díjat, ezért Eladó Vevővel szemben további költségigénnyel nem élhet, kivéve a Felek által a vonatkozó jogszabályok rendelkezéseinek megfelelően megrendelt, elvégzett pótmunkák ellenértékét.
25. Eladó kijelenti, hogy az átalánydíjat az 1. számú melléklet ismeretében adta meg.
26. Eladó kijelenti, hogy a Vevő által rendelkezésére bocsátott információk alapján a Vételár kialakításához szükséges lényeges információk rendelkezésére álltak a Beszerzési Eljárás során.
27. Vevő kijelenti, hogy a jelen Szerződés alapján megküldött megrendelésekben szereplő termékek ellenértékének pénzügyi fedezetével rendelkezik, melyet saját forrásból kíván biztosítani.
28. A finanszírozás szállítói finanszírozással nem érintett (utófinanszírozás).
29. Felek rögzítik, hogy Vevő előleget nem biztosít.
30. A jelen szerződés, a számlázás, a kifizetés és az elszámolás pénzneme a HUF.
31. Felek rögzítik, hogy az Eladó megrendelésenként, az Eladólevél (a továbbiakban: Teljesítésigazolás) alapján jogosult a számla benyújtására.
32. Felek rögzítik, hogy a szerződésszerű teljesítés igazolására **a mindekori Műszaki Vezető** jogosult.
33. Felek rögzítik, hogy a Vételárat a Vevő az Eladó szerződésszerű teljesítését követően az Eladó által, a teljesítésigazolás birtokában és alapján kiállított számlán feltüntetett **45 napos** fizetési határidőn belül köteles megfizetni akként, hogy a Vételár összegét egyösszegben, magyar forintban átutalja az Eladó fent megjelölt számlájára a Ptk. 6:130. § (1) bekezdése szerint.
34. Felek rögzítik, hogy az Eladó a számlán vevőként a következő megnevezést köteles használni: **Váci Városfejlesztő Kft., székhely: 2600 Vác, Köztársaság út 34., adószám: 14867361-2-13.** A számla postai úton és/vagy elektronikusan is elküldhető a Vevő címére: 2600 Vác, Köztársaság út 34. vagy [info@vacholding.hu](mailto:info@vacholding.hu).
35. Felek rögzítik, hogy a kiállításra kerülő számla mellékletét képezi az Eladólevél, valamint a megrendelő e-mail.
36. **A számla kötelező tartalmi eleme a Szerződés iktatószáma.** Eladó tudomásul veszi, hogy amennyiben a számla nem tartalmazza a szerződés iktatószámát, abban az esetben Vevő nem köteles kiegyenlíteni a számát.
37. A számla meg kell, hogy feleljen különösen a számvitelről szóló 2000. évi C. törvény és az általános forgalmi adóról szóló 2007. évi CXXVII. törvény előírásainak, valamint a vonatkozó egyéb hatályos jogszabályi előírásoknak.
38. A bankszámlák közötti elszámolás útján teljesített fizetést akkor kell megtörténtnek tekinteni, amikor a pénzintézet a fizetésre kötelezett bankszámláját megterheli.
39. Késedelmes fizetés esetén Vevő a Ptk. 6:155. § (1) bekezdése szerint meghatározott mértékű késedelmi kamatot és 2016. évi IX. törvény szerinti behajtási költségátalányt fizet Eladónak.
40. **A SZERZŐDÉS MEGERŐSÍTÉSE**
41. Amennyiben az Eladó olyan okból, amelyért felelős, megszegi a Szerződést, a Ptk. 6:186. § (1) bekezdése alapján késedelmi, vagy meghiúsulási kötbér fizetésére köteles az alábbi pontok szerint.
42. **Késedelmi kötbér:** Felek megállapodnak abban, hogy Eladó amennyiben olyan okból, amiért felelős (Ptk. 6:186. §) a teljesítéssel késedelembe esik, kötbér megfizetésére köteles.

A késedelmi kötbér mértéke: 1 %/ minden megkezdett naptári nap, de legfeljebb 20%.

A késedelemi kötbér alapja: a megrendelésben szereplő termékek nettó Vételára.

A késedelmi kötbér maximális mértéke: a megrendelésben szereplő termékek nettó Vételárának a 20%-a, amelynek elérése esetén Vevő jogosult a szerződéstől elállni (a döntése szerint a még le nem szállított Termékek vonatkozásában felmondani).

1. **Megrendelés meghiúsulási kötbér:** Eladó meghiúsulási kötbér megfizetésére köteles, ha olyan okból, amiért felelős (Ptk. 6:186.§) az érintett megrendelés teljesítése meghiúsul.

Felek rögzítik, hogy a megrendelés fentiek szerinti meghiúsulásának tekintendő különösen, ha a késedelem mértéke, Eladónak felróható okból, eléri a késedelmi kötbér maximum mértékét.

A meghiúsulási kötbér mértéke: 25 %.

A meghiúsulási kötbér alapja: a meghiúsulással érintett megrendelés nettó Vételára.

1. **Szerződés meghiúsulási kötbér:** Eladó Szerződés meghiúsulási kötbér megfizetésére köteles, ha olyan okból, amiért felelős, a jelen Szerződés teljesedésbe menése meghiúsul.

A meghiúsulási kötbér mértéke: 30%.

A meghiúsulási kötbér alapja: fennmaradó nettó keretösszeg.

1. Kötbérekkel kapcsolatos egyéb rendelkezések:
   1. Vevő a kötbérkövetelését írásbeli felszólítás útján érvényesítheti, melynek az Eladó köteles 8 naptári napon belül maradéktalanul eleget tenni. Amennyiben az Eladó a felhívás kézhezvételét követő 5 munkanapon belül érdemi – indoklással és bizonyítékokkal alátámasztott – alapos kimentést nem tesz, akkor a kötbérkövetelés az Eladó részéről elismertnek tekinthető és ezzel beszámíthatóvá válik,
   2. Felek megállapodnak abban, hogy Vevő jogosult az esedékessé vált, elismert kötbért a még ki nem egyenlített ellenértékből levonni, vagy értesítő levél útján érvényesíteni; valamint amennyiben Vevőnek a kötbér mértékét meghaladó kára keletkezik, azt jogosult Eladó felé továbbhárítani. Eladó köteles megtéríteni az általa szerződésszegéssel vagy szerződésen kívül okozott és Vevő partnerei és ügyfelei által jogosultan Vevőre hárított kártérítést.
   3. A kötbérigény nem érvényesítése, vagy nem határidőben történő érvényesítése nem jelent joglemondást Vevő részéről.
   4. A meghiúsulási kötbér érvényesítése a teljesítés követelését kizárja. A késedelemi kötbér megfizetése nem mentesít a teljesítési kötelezettség alól. A Felek rögzítik, hogy meghiúsulási kötbér érvényesítése kizárja a késedelmi kötbér érvényesítését.
2. Eladó köteles a Vevőnél a szerződésszegésből vagy szerződésen kívül eredő valamennyi kár megtérítésére, az erre irányuló felhívás kézhezvételét követő 15 napon belül a kötbér megfizetésére vonatkozó szabályok megfelelő alkalmazásával. Fentiek megfelelően irányadóak a Ptk. szerinti személyiségi jogi sérelmekre is.
3. A kötbérigény nem érvényesítése, vagy nem határidőben történő érvényesítése nem jelent joglemondást Vevő részéről.
4. Eladó köteles mentesíteni Vevőt a tájékoztatás eladói kézhezvételétől számított 15 napon belül mindazon hátrányos jogkövetkezmények alól, amely az Eladó nem szerződésszerű teljesítéséből eredően harmadik személy a Vevővel szemben érvényesít.
5. Eladó jogosult peres eljárás esetén – amennyiben erre jogi lehetőség van – a perbe a Vevő kérésére belépni, vagy Vevő pernyertességét a Vevő által kért jogszerű módokon egyébként elősegíteni. Ennek elmaradásából eredő valamennyi hátrányos következményért felelős Eladó.
6. **A SZERZŐDÉS MEGSZŰNÉSE, FELELŐSSÉGI SZABÁLYOK**
7. Jelen szerződés megszűnhet közös megegyezéssel, és bármelyik fél részéről történő – indokolás nélküli – a Ptk. 6:278. §-a szerinti rendes felmondással.
8. Jelen szerződés felmondással való megszüntetése során Vevő köteles az Eladó felé a felmondás napjáig leszállított termékek vételárát számla ellenében Eladó jelen szerződésben megjelölt bankszámlájára átutalni.
9. A felmondási idő 30 (harminc) nap.
10. A felmondást írásban kell közölni.
11. Vevő felmondása esetén köteles megtéríteni az Eladónak a felmondással okozott kárt, kivéve, ha a felmondásra az Eladó szerződésszegése miatt került sor.
12. Ha a szerződést Eladó alkalmatlan időben mondja fel, köteles megtéríteni a Vevőnek a felmondással okozott kárt, kivéve, ha a felmondásra a Vevő szerződésszegése miatt került sor.
13. A Felek jogosultak a Szerződést azonnali hatállyal írásban felmondani (attól elállni) a másik fél súlyos szerződésszegése esetén, ha Szerződés fenntartása már nem áll a sérelmet szenvedett fél érdekében, figyelemmel a korábban leírtakra is. Ilyennek minősülnek különösen a jelen Szerződésben súlyos szerződésszegésként definiált szerződésszegések, továbbá minden olyan tevékenység vagy mulasztás, mely a Szerződés fenntartását, ill. az alapján a beszerzések megvalósítására vonatkozó szerződések megkötését (közvetlen megrendelés küldését ill. teljesítését) súlyosan elnehezíti vagy kizárja. Szerződésszegés esetén a sérelmet szenvedett fél köteles a szerződésszerű teljesítésre a szerződésszegő felet felszólítani, a szerződésszegés részleteit tartalmazó, az orvoslásra írásban felszólító értesítéssel. Amennyiben a szerződésszegő fél a kézhezvételét követően – az értesítésben meghatározott ésszerű határidőn belül – nem orvosolja a szerződésszegést, a Szerződés felmondható. Nem szükséges előzetes értesítés akkor, ha a szerződésszegés nem orvosolható vagy ismétlődő, vagy olyan súlyú, ami okán a sérelmet szenvedett féltől ez nem várható el.
14. Bármely fél felmondhatja a szerződést (azonnali hatályú felmondás), ha a másik fél olyan szerződésszegést követ el, amely okán a sérelmet szenvedett félnek már nem áll érdekében a szerződés teljesítése. Az azonnali hatályú felmondást indokolni kell.
15. A jelen Szerződésben súlyos szerződésszegésnek minősülő esetek önmagukban, minden további bizonyítás vagy mérlegelés nélkül megalapozzák az ott megjelölt sérelmet szenvedett fél érdekmúlását. Továbbá a sérelmet szenvedett fél egyéb súlyos szerződésszegésre is hivatkozhat.
16. Súlyos szerződésszegésnek minősül Eladó részéről különösen:
17. a Vevő írásbeli felszólítására, a Vevő által kifogásolt vagy hiányolt cselekményeket nem orvosolja vagy pótolja a megadott határidőn belül, vagy ismételten szerződésszegést követ el,
18. Eladó által fizetendő késedelem esetére kikötött kötbér mértéke (érvényesíthető) eléri a maximális mértéket,
19. jogerős elmarasztaló határozatot hoznak az Eladó szakmai tevékenységét érintő szabálysértés vagy bűncselekmény miatt;
20. Eladó ellen jogerősen felszámolási eljárás indul, vagy végelszámolási kérelmet nyújt be,
21. Eladó adószámát törlik,
22. Eladó tevékenysége vagy mulasztása miatt a Vevő tevékenységének ellátásában olyan mértékű fennakadás, elnehezülés történik, amely a tevékenység jogszabályban ill. szerződésekben foglalt tartalommal és módon történő ellátását veszélyezteti,
23. Eladó az ellenszolgáltatás változatlanságára vonatkozó előírást megsérti,
24. olyan tevékenységet vagy mulasztást tanúsít, mely a Vevő alaptevékenységének zavartalan végzését sérti vagy veszélyezteti,
25. Vevő jó hírnevét sérti vagy veszélyezteti,
26. Eladó az alkalmazottai tekintetében a bejelentési és adózási kötelezettségének jogszabály szerint, határidőben nem tesz eleget,
27. Eladó nem minősül átlátható szervezetnek,
28. az átláthatósági nyilatkozatban feltüntetett adatokban bekövetkezett változásokról nem a szerződésben foglaltaknak megfelelően értesítette a Vevőt, vagy
29. a jogszabályban vagy jelen szerződésben ekként felsorolt esetek bármelyike bekövetkezik
30. Eladó jogosult a Szerződést felmondani, ha a Vevő
31. a szerződésszerű teljesítést alapos indok nélkül nem veszi át,
32. fizetési kötelezettségének a Vevő az Eladó írásbeli, legalább 15 napos fizetési haladékot tartalmazó felszólítása ellenére sem tesz eleget,
33. Súlyos szerződésszegésnek minősül továbbá minden olyan tevékenység vagy mulasztás, mely a Szerződés fenntartását vagy teljesítését súlyosan elnehezíti vagy kizárja.
34. Szerződésszegés esetén bármely fél köteles fenti jogának gyakorlása előtt a másik, szerződésszegő fél figyelmét írásban felhívni a szerződésszegés megszüntetésére, megfelelő, legalább 3 naptári napos (fizetés teljesítésénél 15 napos) határidő mellett. Az elállási/felmondási jog gyakorlását tartalmazó nyilatkozatban hivatkozni kell a súlyos szerződésszegés tényére, és meg kell jelölni a súlyos szerződésszegés megállapításának alapjául szolgáló tényt, körülményt. Nem kell jelen pontot alkalmazni akkor, ha jelen Szerződés ekként rendelkezik.
35. Amennyiben bármelyik fél megszegi a tájékoztatási és együttműködési kötelezettségét, köteles a másik Fél ebből származó kárát a szerződésszegéssel okozott károkért való felelősség általános szabályai szerint megtéríteni.
36. **KIMENTETT KÉSEDELEM, AKADÁLYKÖZLÉS**
37. **Kimentett késedelem:**
    1. Ha a teljesítési határidő kapcsán Eladó, mint kötelezett késedelembe esik [Ptk. 6.153. §], úgy késedelmét kimentheti, ám közreműködőiért felel a Ptk. 6:148. § szerint. A teljesítési határidőkbe nem számít be a bizonyíthatóan Eladó ellenőrzési körén kívül bekövetkezett körülmények elhárításának időtartama, amennyiben az adott körülmény elkerülése Eladótól a leggondosabb eljárás mellett sem volt elvárható.
    2. A fenti körülménynek minősül a Szerződés megkötésekor előre nem látható olyan körülmény vagy esemény, amelyért Eladó bizonyíthatóan nem felelős, és amely a Szerződés határidőben történő teljesítését megakadályozza, így különösen ha
       1. a késedelem oka Vevő közbenső szerződésszegése [Ptk. 6:150. §],
       2. a késedelem oka Vevő, mint jogosult átvételi késedelme [Ptk. 6:156. §],
       3. a késedelem oka Eladótól független, annak oka a Szerződés szerinti beszerzési igény megvalósításában a Vevővel létesített jogviszony alapján – esetlegesen – részt vevő harmadik személyek olyan magatartása, amely Eladó határidőben történő teljesítését késlelteti.
    3. Eladónak legkésőbb a tudomásszerzést követő munkanapon, hitelt érdemlő módon tájékoztatnia kell Vevőt a kimentett késedelemre okot adó körülményről vagy eseményről.
    4. Felek kötelessége minden ésszerű intézkedést megtenni a bekövetkező késedelem elhárítása, illetőleg minimalizálása érdekében.
    5. Felek megállapodnak, hogy Vevőt a kimentett késedelem esetén annak jogkövetkezményén túl egyéb kártérítési kötelezettség nem terheli, kivéve, ha Vevő közbenső szerződésszegése szándékosan történt.
38. **Akadályközlés:**
    1. Eladó köteles Vevőt az ok feltüntetésével, és a várható késedelem megjelölésével minden olyan körülményről haladéktalanul értesíteni, amely a kötelezettségei szerződésszerű elvégzését veszélyezteti (**akadályközlő levél**).
    2. A haladéktalan értesítés elmulasztásából eredő kárért Eladó felelős, utólagosan nem hivatkozhat ebbéli tájékoztatási kötelezettsége megsértésére előnyök szerzése céljából, kötelezettsége, felelőssége kimentése érdekében.
39. Eladó a Szerződéses okmányokban meghatározott feladatait a jelen Szerződés XI.6.) pontjában megnevezett kapcsolattartójával, vagy az általa írásban kijelölt, Vevő más munkavállalóval együttműködve, velük folyamatosan egyeztetve köteles teljesíteni.
40. **TITOKTARTÁSI KÖTELEZETTSÉG, KAPCSOLATTARTÓK**
41. Felek a szerződés időtartama alatt során tudomásukra jutott tényeket, adatokat, egyéb információkat a jelen szerződés aláírásától számított három évig üzleti titokként kötelesek kezelni, azokról tájékoztatást, felvilágosítást a másik fél hozzájárulása nélkül harmadik személy részére nem adhat, és azokat csak a szerződésszerű teljesítés érdekében indokolt mértékben használhatja fel. Felek üzleti titokként definiálnak minden olyan adatot, melyet a külön jogszabály ekként határoz meg.
42. Felek rögzítik, hogy a vonatkozó előírások alapján a Szerződés azon adatai, amelyek megismerését vagy nyilvánosságra hozatalát külön jogszabály közérdekből elrendeli, nem minősülnek üzleti titoknak.
43. A titoktartási kötelezettség megszegéséből eredő kárért az ezért felelős fél kártérítési kötelezettséggel tartozik.
44. Felek titoktartási kötelezettsége kiterjed a munkavállalóikra, valamely polgári jogi szerződés alapján munkavégzésre irányuló jogviszony, vagy más jogviszony alapján a féllel kapcsolatban lévő egyéb személyekre is. Ezen személyek magatartásáért a titoktartási kötelezettség viszonylatában az érintett fél, mint saját magatartásáért felel.
45. Felek jognyilatkozataikat – amennyiben jogszabály másként nem rendelkezik – kizárólag írásban, az átvétel helyét és idejét igazoló módon tehetik meg érvényesen. A felek a fentieken értik az elektronikus levelezés (e-mail) – fentieknek megfelelő – formáját is. A teljesítés biztonsága érdekében Eladó nem hivatkozhat a levelezőrendszerének meghibásodására, csak akkor, ha olyan hiba merült fel, melyről Vevő tudott vagy tudhatott (pl.: Eladó előzetes értesítése vagy kézbesíthetetlenségi jelentés Vevőhöz való megérkezése). Az esetleges kommunikációs hibáról a tudomásra jutást követően haladéktalanul értesíteni kell a másik felet. Az értesítést az alábbiak szerint kell közöltnek tekinteni:
    1. kézben és átvételi igazolás ellenében történő átadás esetén az átadás időpontjában;
    2. A nem elektronikusan közölt iratot a kézbesítés megkísérlésének napján kézbesítettnek kell tekinteni, ha a címzett az átvételt megtagadta. Ha a kézbesítés azért volt sikertelen, mert az a címzett a Szerződésben megadott székhelyéről a küldőhöz
46. nem kereste” jelzéssel érkezett vissza, az iratot a kézbesítés második megkísérlésének napját,
47. „ismeretlen” vagy „elköltözött” jelzéssel érkezett vissza, az iratot a kézbesítés megkísérlésének napját

követő ötödik munkanapon kézbesítettnek kell tekinteni;

* 1. faxüzenet formában az elküldést követő munkanapon (faxigazolás megérkezése esetén);
  2. email formában az email elküldését követő munkanapon, tekintet nélkül arra, hogy e-mail elolvasásáról szóló visszaigazolást a küldő fél kapott-e vagy sem;

1. Kapcsolattartók:

|  |  |
| --- | --- |
| Vevő részéről:  Név: Pósa Csilla  E-mail: [posa.csilla@vacholding.hu](mailto:posa.csilla@vacholding.hu)  Tel.: +36-30/583-2805  Név: Babicz Rita  E-mail: [babicz.rita@vacholding.hu](mailto:babicz.rita@vacholding.hu)  Tel.: +36-30/218-4659 | Eladó részéről:  Név:  E-mail:  Tel.: |

1. Felek megállapodnak abban, hogy a Szerződés teljesítéskor a Vevő érdekében eljáró személy, illetve az Eladó alkalmazottja a teljesítéssel kapcsolatban jognyilatkozatot tehet, ezen kérdésekben az érintett fél képviselőjének minősül.
2. **EGYÉB RENDELKEZÉSEK**
3. Szerződő felek megállapodnak abban, hogy a jelen szerződés hatálya alatt Eladó köteles a Vevő rendelkezésére állni, és munkaidőben telefonon, vagy e-mail útján a Vevő részére a jelen szerződéshez kapcsolódóan tanácsadást nyújtani.
4. Eladó részére utasítást adó személy(ek)ben beállott változásról, annak bekövetkezésétől számított 3 napon belül a Vevő köteles Eladót írásban (legalább e-mail útján) értesíteni.
5. Felek rögzítik, hogy a Szerződés módosítása csak írásban érvényes.
6. Felek rögzítik, hogy a szerződés – alakszerű szerződésmódosítás nélkül – módosul az alábbi esetekben:
7. felek közhiteles nyilvántartásban foglalt adatainak módosulása esetén a nyilvántartásba bejegyzés napjával,
8. felek kapcsolattartóira, teljesítésigazoló személyére vonatkozó adatok módosulása esetén a másik félhez tett közlés kézhezvételének napjával,

amennyiben jogszabály ezt egyebekben nem zárja ki.

1. Jelen szerződésben nem szabályozott kérdésekben a Polgári Törvénykönyvről szóló 2013. évi V. törvény és a vonatkozó magyar jogszabályok rendelkezései az irányadóak.
2. Jelen szerződés a Kbt. szakaszai értelmében mentes a közbeszerzési eljárás lefolytatása alól.
3. Felek jelen szerződésből eredő esetleges jogvitáikat elsősorban tárgyalásos úton kötelesek rendezni. Szerződő felek rögzítik, hogy a szerződéses jogviszonyukból keletkező vitájuk rendezése érdekében mediátori közreműködést nem vesznek igénybe, illetve jogvitájukat eseti vagy állandó választottbíróság elé nem terjesztik.
4. Felek jelen Szerződésből eredő esetleges jogvitáikat elsősorban tárgyalásos úton kötelesek rendezni. Felek **a polgári perrendtartásról szóló 2016. évi CXXX. törvény** 27. §-a alapján megállapodnak abban, hogy a Szerződésből eredő bíróság elé tartozó vagyonjogi jogviták elbírálása kapcsán alávetik magukat a Vevő székhelye szerinti járásbíróság/törvényszék kizárólagos illetékességének. Jelen bírósági kikötés hatálya kiterjed a Felek jogutódaira is.
5. Felek megállapodnak abban, hogy amennyiben a Szerződés bármely pontja kógens jogszabályba ütközne, akkor a szerződés fentieket sértő rendelkezése helyébe – minden további jogcselekmény, így különösen a Szerződés módosítása nélkül – a megsértett kötelező érvényű jogszabályi rendelkezés kerül. Fentieket kell megfelelően alkalmazni akkor is, ha valamely kógens jogszabály akként rendelkezik, hogy valamely rendelkezése a Szerződés része (vagy a Szerződésben szövegszerűen szerepelnie kell) és azt szövegszerűen a Szerződés nem tartalmazza (az adott rendelkezés a szerződés részét képezi).
6. Felek kijelentik, hogy tudomással bírnak arról, hogy az államháztartásról szóló 2011. évi CXCV. törvény (a továbbiakban: Áht.) 41. § (6) bekezdése alapján az államháztartás központi alrendszerében a kiadási előirányzatok terhére nem köthető olyan jogi személlyel, jogi személyiséggel nem rendelkező szervezettel érvényesen visszterhes szerződés, illetve létrejött ilyen szerződés alapján nem teljesíthető kifizetés, amely szervezet nem minősül átlátható szervezetnek.
7. Eladó kijelenti, hogy Magyarország Alaptörvénye 39. cikke, valamint a nemzeti vagyonról szóló 2011. évi CXCVI. törvény (a továbbiakban: Nvt.) 3. § (1) bekezdése 1. pontja alapján átlátható szervezetnek minősül, melyről az ajánlata részeként, továbbá a szerződés 3. számú melléklete szerinti, az Áht. 55. § szerinti információkat tartalmazó adatlapon (részletes átláthatósági nyilatkozat) tesz nyilatkozatot.
8. Eladó az államháztartási törvény végrehajtásáról szóló 368/2011. (XII. 31.) Korm. rendelet 50. § (1a) bekezdésében foglaltakkal összhangban, a jelen Szerződés aláírásával nyilatkozik arról is, hogy a nemzeti vagyonról szóló 2011. évi CXCVI. törvény 3. § (1) bekezdése értelmében átlátható szervezetnek minősül. Eladó a nyilatkozatban foglaltak változása esetén arról haladéktalanul köteles Vevőt tájékoztatni. A valótlan tartalmú nyilatkozat alapján kötött visszterhes Szerződést Vevő felmondja vagy – ha a Szerződés teljesítésére még nem került sor – a Szerződéstől eláll.
9. Jelen szerződés elválaszthatatlan részét képezi – fizikailag nem csatolva – a beszerzési eljárás iratanyaga, kivéve döntések és döntéselőkészítő anyagok.
10. Felek rögzítik, hogy a Szerződést közös elolvasást és értelmezést követően, mint akaratukkal mindenben megegyezőt, jóváhagyólag írják alá 4 (azaz „négy”) eredeti példányban, amelyből 3 (azaz „három”) példány Vevőt, 1 (azaz „egy”) példány az Eladót illeti meg.

Mellékletek:

* + 1. Ajánlatkérő dokumentáció
    2. Nyertes ajánlattevő ajánlata

|  |  |
| --- | --- |
| **Váci Városfejlesztő Kft.** | **\* nyertes ajánlattevő** |
| Aláírás:  Képviseli:  dr. Varga Borbála  ügyvezető  P.H. | Aláírás:  Képviseli:  képviselő  P.H. |
| *Vevő* | *Eladó* |
| Vác, 2023. május hó \_\_. napján | \_\_\_\_\_\_, 2023. május hó \_\_. napján |

|  |
| --- |
| **Pénzügyi ellenjegyzés** |
| Aláírás:  Szabó Katalin  Váci Városfejlesztő Kft  P.H. |
| Vác, 2023. május hó \_\_. napján |